OpenLLM-France/wikimedia huggingface dataset:
# Sulfat de coure(I)

El sulfat de coure(I) (antigament sulfat cuprós) és una sal insoluble de color blanc, formada per l'anió sulfat i el catió coure en estat d'oxidació +1, amb la fórmula Cu₂SO₄. Aquest estat d'oxidació és poc estable, per tant el sulfat de coure (I) és molt menys freqüent que el seu anàleg, el sulfat de coure(II) CuSO₄.

## Obtenció i propietats

Els principals països productors són: Mèxic, Brasil, Xile, Rússia, Taiwan, Itàlia, Xina i Argentina. A Xile els principals Productors són: Minera Capacho Viejo (II Regió), Minera San Geronimo (IV Regió), VaporProcesos (RM) i Companyia Minera Josefina SA (IV Regió).
Sol obtenir-se a partir de solucions de sulfat de coure(II), per l'acció d'un reductor com tiosulfat de sodi diluït. En laboratori pot obtenir-se barrejant dissolucions de sulfat de coure(II), hidrogensulfit de sodi i hidròxid de sodi.
2CuSO₄ + NaHSO₃ + NaOH → Cu₂SO₄ + H₂SO₄ + Na₂SO₄
La seva falta de color, en contrast amb altres sals de metalls de transició que són acolorides, incloses les sals de coure(II), s'explica per la seva configuració electrònica. En tenir la capa d totalment ocupada, no són possibles les transicions $d\rightarrow d$ que típicament tenen una energia en el rang de la llum visible.

## Referències

* ↑ «NIOSH Pocket Guide to Chemical Hazards #0150». National Institute for Occupational Safety and Health (NIOSH).
* ↑ «Sulfat de coure(I)». Gran Enciclopèdia Catalana. Barcelona: Grup Enciclopèdia Catalana.
# Sulfat de cadmi

Sulfat de cadmi és el nom d'una sèrie de compostos inorgànics emparentats amb la fórmula química CdSO₄·xH₂O. La forma més comuna és el monohidrat CdSO₄·H₂O, però es coneixen dues altres formes CdSO₄·8/3H₂O i la sal anhidra (CdSO₄). Totes les sals són incolores i molt solubles en aigua
El sulfat de cadmi octohidratat es pot preparar per la reacció del metall cadmi o el seu òxid o hidròxid amb l'àcid sulfúric diluït:
    CdO + H₂SO₄ → CdSO₄ + H₂O
    Cd + H₂SO₄ → CdSO₄ + H₂
El sulfat de cadmi pur es presenta en minerals molt rars drobecita (CdSO₄·4H₂O), voudourisita (monohidrat), i lazaridisita (el 8/3-hidrat).

## Aplicacions

El sulfat de cadmi s'utilitza àmpliament per a l'electrodeposició de cadmi en circuits electrònics. També és un precursor del pigment basat en cadmi com el sulfur de cadmi. També s'utilitza per a electròlit en una cel·la estàndard Weston, així com un pigment en pantalles fluorescents.
# Spirit of Seventy Sex

Spirit of Seventy Sex és una pel·lícula pornogràfica de 1976 protagonitzada per Annette Haven i John C. Holmes. Coescrita, produïda i dirigida per Stu Segall, és una mirada irònica a les vides sexuals dels pares fundadors, inclòs George Washington (i la seva esposa Martha, que és interpretada per Haven), Benjamin Franklin i el [capità John Smith (Holmes). La pel·lícula es va estrenar l'any que els Estats Units van celebrar el seu Bicentenari.

## Repartiment

* Annette Haven - Martha Washington
* John C. Holmes - Capità John Smith
* Tyler Reynolds - George
* John Seeman - Ben
* Jeff Lyle - Paul
* Ebenezer Bartholomu - Ell mateix

## Recepció

Christos Mouroukis de Cinema Head Cheese va trobar la pel·lícula avorrida i sense res més a oferir que "escenes de sexe estàndard". "Aquest és un collage avorrit d'escenes de sexe estàndard protagonitzades per cares pornogràfiques conegudes [com Annette Haven] mentre es vesteixen amb vestits d'època i parlen de ximpleries històriques. Sens dubte no és el tipus d'informació que un voldria rebre del seu porno."

## Vegeu també

* Edat d'Or del Porno

## Referències

* ↑ Jason S. Martinko. The XXX Filmography. McFarland, 2013, 18 març 2016. ISBN 978-1476601588.
* ↑ Playgirl. Volume 3,Edition 1. p. 152.
* ↑ James L. Limbacher. Sexuality in world cinema, Volume 2. Scarecrow Press, 1983.
* ↑ Jim Holliday. Only the Best. Cal Vista Direct, 1986.
* ↑ James L. Limbacher. John Willis' Screen World, Volume 28. Crown, 1977.
* ↑ «Interracial Sex Havoc Part #4: 1976».
# Spirit Airlines

Spirit Airlines és una aerolínia de molt baix cost estatunidenca amb seu a Miramar (Florida). Es tracta de la setena aerolínia comercial més gran dels Estats Units, amb vols a més de 76 destinacions nacionals i internacionals. Té uns 7.700 treballadors en plantilla. A setembre del 2019, la seva flota incloïa 31 Airbus A319-100, 64 A320-200, 13 A320neo i 30 A321-200, amb comandes per a 55 A320neo addicionals.

## Referències

* ↑ «Fleet Plan – Spirit Airlines, Inc.» (en anglès).
# Spirit Lake (Iowa)

Spirit Lake és una població dels Estats Units a l'estat d'Iowa. Segons el cens del 2000 tenia 4.261 habitants.

## Demografia

Segons el cens del 2000, Spirit Lake tenia 4.261 habitants, 1.792 habitatges, i 1.130 famílies. La densitat de població era de 494 habitants/km².
Dels 1.792 habitatges en un 29,3% hi vivien nens de menys de 18 anys, en un 50,6% hi vivien parelles casades, en un 10,3% dones solteres, i en un 36,9% no eren unitats familiars. En el 32,8% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,6% tenia menys de 18 anys, un 6,9% entre 18 i 24, un 25,8% entre 25 i 44, un 23,9% de 45 a 60 i un 18,8% 65 anys o més.
L'edat mediana era de 40 anys. Per cada 100 dones de 18 o més anys hi havia 81,6 homes.
La renda mediana per habitatge era de 36.224 $ i la renda mediana per família de 44.652 $. Els homes tenien una renda mediana de 30.746 $ mentre que les dones 21.357 $. La renda per capita de la població era de 18.661 $. Entorn del 5,3% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spirit Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Spirit Lake». American Fact Finder. Oficina del Cens dels Estats Units, 12-01-2010.
# Star Tours - L'aventura continua

Star Tours – L'Aventura Continua és una atracció localitzada als estudis de Hollywood de Disney, Disneyland, Tòquio Disneyland, i Disneyland Paris. Situat a l'univers de Star Wars, Star Tours – L'Aventura Continua porta als passatgers en un viatge turbulent a través de la galàxia de l'univers creat per George Lucas, mentre els droids C-3PO i R2-D2 intenten, de forma segura, fugir de l'Imperi Galàctic i portar als visitants a la base de l'Aliança de Rebel.
# Etheostoma barrenense

Etheostoma barrenense és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 6,4 cm de longitud total.

## Distribució geogràfica

Es troba als Estats Units: Kentucky i Tennessee.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Etheostoma atripinne

Etheostoma atripinne és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 6 cm de longitud total.

## Distribució geogràfica

Es troba als Estats Units (Tennessee i Kentucky).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lee, D.S., C.R. Gilbert, C.H. Hocutt, R.E. Jenkins, D.E. McAllister i J.R. Stauffer, 1980. Atlas of North American freshwater fishes. North Carolina State Museum of Natural History. 867 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Etheostoma bellator

Etheostoma bellator és una espècie de peix de la família dels pèrcids i de l'ordre dels cipriniformes que es troba a Alabama (Estats Units).

## Referències

* ↑ BioLib
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Powers, S.L. i R.L. Mayden, 2003. Etheostoma cervus: A new species from the Forked Deer River system in western Tennessee with comparison to Etheostoma pyrrhogaster (Percidae: Subgenus Ulocentra). Copeia (3):576-582.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tabaquera anatòmica

La tabaquera anatòmica (llatí: foveola radialis) és una depressió triangular, un petit buit, situada en la regió radial dorsal de la mà, a nivell dels ossos del carp; més concretament, de l'escafoides i el trapezi. El nom prové de l'ús de la seva superfície per posar rapè o cocaïna. Està limitada lateralment pels tendons tensos dels extensors llarg i curt del polze.

## Límits anatòmics

En la vora posterior es troba el múscul extensor radial curt del carp. En la vora anterior (més propera a la vora de la mà) hi ha un parell de tendons paral·lels que pertanyen al radial posterior i l'abductor llarg del polze; per aquest motiu la tabaquera és més visible, i té una forma còncava més pronunciada, durant l'extensió. En la vora proximal hi ha l'apòfisi estiloide del radi.
La base de la tabaquera varia en funció de la posició del canell, però en ella poden ser palpats l'os trapezi i, principalment, l'escafoide.
Quan s'estén el polze, sorgeix una cavitat triangular entre el tendó de l'extensor llarg del polze, medialment, i els tendons de l'extensor curt del polze i abductor llarg del polze, lateralment. El sòl el conformen el primer radial i segon radial extern.

## Vegeu també

* Tabaquera (caixa)
* Fusell Tabatière— una arma amb un tancament en forma de tabaquera
* Tabaquera xinesa

## Referències

* ↑ «Tabaquera anatòmica». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 27 març 2014].
* ↑ «Chapter 10: THE FOREARM». Arxivat de l'original el 2007-12-09. [Consulta: 5 gener 2008].
* ↑ Moore, KL & Dalley, AF. Anatomía Orientada para a Clínica.

## Imatges

* Tendons dels dits.
* Venes al dors de la mà.
* Palmell de la mà esquerra. Les marques de la superfície indiquen els arcs palmars.

## Enllaços externs

* "Instant Anatomy"
* Umich.edu (pàgina mèdica) Arxivat 2007-12-06 a Wayback Machine.
* Disseccions a tufts.edu Arxivat 2012-02-05 a Wayback Machine.
# Estadi El Toralín

El Toralín és un estadi de futbol de la ciutat de Ponferrada, a la província de Lleó. És propietat de l'Ajuntament de la ciutat i és on hi disputa els seus partits com a local la Sociedad Deportiva Ponferradina. Té capacitat per a 8.800 espectadors.

## Història

Es va construir en substitució de l'antic camp de la Ponferradina, el Fuentesnuevas, que havia substituït al primer camp del club, el de «Santa Marta». Es va inaugurar el 5 de setembre del 2000 amb un partit contra el Celta de Vigo que van perdre els locals per 0-2. L'estadi es va remodelar el 2006 pel possible ascens de l'equip a Segona Divisió, quan es van ampliar totes les graderies i es van reformar la llotja i les cabines de premsa. Actualment reuneix les característiques que imposa la UEFA per a disputar partits en competicions internacionals.

## Referències

* ↑ «Ayuntamiento de Ponferrada». Arxivat de l'original el 2015-07-02. [Consulta: 2 maig 2015].

## Enllaços externs

* Informació sobre l'estadi a la web de la SD Ponferradina Arxivat 2015-04-26 a Wayback Machine. (castellà)
# Talas (Kirguizstan)

Talas (en kirguís, Талас) és una ciutat del nord-oest del Kirguizstan, capital de la província que duu el seu nom.
Està situada al marge esquerre del riu Talas, al nord-est de la vall del riu. L'altitud mitjana sobre el nivell del mar de la ciutat és de 1.280 m i el seu clima és continental i sec. La seva població és d'uns 34.500 habitants. Un 83% són kirguisos i la minoria principal la representen els russos amb un 10%. Ucraïnesos, uzbeks i tàrtars hi tenen una presència mínima.
La zona té força atractius turístics tant pel que fa a la vida salvatge als boscos, l'aigua de les seves gorges i, sobretot, el mausoleu de Manas, heroi llegendari kirguís.
La creació de l'establiment de Talas fou resultat de la colonització de russos i ucraïnesos l'any 1877.

## Enllaços externs

* Dades de la ciutat al web de l'Associació de Ciutats de la República del Kirguizstan. Arxivat 2012-02-18 a Wayback Machine. (anglès)
# Talasi

* Per a altres significats sobre Thalassius, vegeu «Thalassius (gènere)».
Talasi (en llatí Thalassius) era prefecte del pretori d'Orient sota Constanci II, i va tenir una gran influència sobre aquest emperador.
Havia rebut el títol de comes i com a tal va ser enviat en qualitat d'ambaixador davant l'emperador Flavi Juli Constant (germà de Constanci II) a Petovium (Pannònia) l'any 348. Va ser nomenat prefecte del pretori i va fer tot el possible per incitar Constanci Gal a la rebel·lió i a l'emperador contra Gal. Va morir segons Ammià Marcel·lí l'any 353 i el va succeir Domicià. Un Thalasius, probablement un personatge diferent, era prefecte del pretori d'Illyricum el 357.
Sembla que Talasi va escriure un llibre d'història sobre la seva pròpia època, ja que Suides el cita.

## Referències

* ↑ [https://quod.lib.umich.edu/m/moa/acl3129.0003.001/1023?rgn=full+text;view=image;q1=ThalassiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1015-1016. ]
# Eva Dell'Acqua

Eva Dell'Acqua (Schaerbeek i Brussel·les, 28 de gener de 1856 - Ixelles, 12 de febrer de 1930), va ser una cantant i compositora belga d'origen italià.

## Biografia

Va ser filla del pintor italià Cesare Dell'Acqua. Va compondre a l'estil romàntic i va crear obres orquestrals, música de cambra i altres obres per a piano i veu solista, i obres escèniques, incloent-hi òperes.
La seva cançó Villanelle per a soprano de coloratura ha estat àmpliament interpretada i gravada. Apareix a les bandes sonores de pel·lícules, com ara Get Hep to Love (1942) i La meva dona és un àngel (1942). Eva Dell'Acqua va morir el 12 de febrer de 1930 a Ixelles (Brussel·les), Bèlgica.

## Obres

Entre les seves obres, hi ha diverses operetes compostes entre 1888 i 1906.
* Villanelle (1893);
* Bachelette (1896);
* Jo donaria (1908);
* Vals de l'oreneta (1909);
* Cançó provençal per a orquestra;
* Cançó provençal' interpretada en francès per Virginia Rea Brunswick, disc 5187 A
* El clavicèmbal;
* Pierrot mentider, opereta (1918).

## Referències

* ↑ «Femmes compositrices : Eva Dell'Acqua» (en francès). La Médiathèque, 2004. Arxivat de l'original el 31-03-2024. [Consulta: 13 setembre 2010]..
* ↑ «Eva Dell'Acqua (1856–1930)» (en anglès). IMDB..
* ↑ Sadie, Julie Anne; Samuel, Rhian. The New Grove Dictionary of Women Composers (en anglès). W.W. Norton, 1994, p. 548. ISBN 9780393034875. .
* ↑ Gubin, Eliane. Dictionnaire des femmes belges : XIXe et XXe siècles (en francès). Lannoo Uitgeverij, 2006, p. 173. ISBN 2873864346. .
# Everett

«Everett» té aquests significats:
* Toponímia:
** Everett (Massachusetts), població dels Estats Units a l'estat de Massachusetts
** Everett (Pennsilvània), població dels Estats Units a l'estat de Pennsilvània
** Everett (Washington), població dels Estats Units a l'estat de Washington
* Biografies:
** Bill Everett (Cambridge, Massachusetts, 1917 - Nova York, 1973), guionista i artista de còmics
** Brent Everett (Moose Jaw, Saskatchewan, 1984), actor porno gai canadenc
** Chad Everett (South Bend, Indiana, 1936 - Los Angeles, Califòrnia, 2012), actor estatunidenc
** Daniel Everett (Holtville, 1951), professor de fonètica i fonologia a la Universitat de Manchester
** Hugh Everett III (Washington DC, 1930 - McLean, 1982), físic i matemàtic estatunidenc
** Mark Oliver Everett (Virgínia, Estats Units, 1963), vocalista, compositor, guitarrista, teclista i bateria de la formació de rock Eels
** Rupert Everett (Burnham Deepdale, Norfolk, 1959), actor i productor anglès
# Steve Timmons

Steve Timmons (Newport Beach, 29 de novembre de 1958) és un jugador de voleibol nord-americà, ja retirat, guanyador de tres medalles olímpiques.

## Biografia

Va néixer el 29 de novembre de 1958 a la ciutat de Newport Beach, població situada a l'estat de Califòrnia.

## Carrera esportiva

Va participar, als 25 anys, en els Jocs Olímpics d'Estiu de 1984 realitzats a Los Angeles (Estats Units), on aconseguí guanyar la medalla d'or amb el combinat nord-americà en la competició masculina de voleibol, un metall que repetí en els Jocs Olímpics d'Estiu de 1988 realitzats a Sarajevo (Iugoslàvia). En els Jocs Olímpics d'Estiu de 1992 celebrats a Barcelona (Catalunya) aconseguí guanyar la medalla de bronze.
Al llarg de la seva carrera ha aconseguit guanyar la medalla d'or en el Campionat del Món de voleibol masculí l'any 1986.

## Enllaços externs

* (anglès) www.volleyhall.org - Steve Timmons Arxivat 2008-05-16 a Wayback Machine.
# Steve Vai

Steven Siro "Steve" Vai (nascut el 6 de juny de 1960 a Carle Place, Nova York, EUA). És un guitarrista i compositor nord-americà.
Ja des de petit el jove Vai es va interessar per les bandes de Rock com Jimi Hendrix, Alice Cooper i Led Zeppelin, de les quals ell va decidir aprendre a tocar la guitarra. Mentre cursava batxillerat va començar a rebre lliçons d'un estudiant més gran (Joe Satriani), i tocava en nombroses bandes locals. Als 18 anys se'n va anar a estudiar al Berklee College of Music, on va quedar fascinat per la música de Frank Zappa, qui després de trobar-se amb Vai per primera vegada va quedar molt impressionat de les habilitats del jove músic. Després de la seva graduació va entrar a formar part de la banda d'en Zappa.
Quan va deixar Zappa el 1980 es va traslladar a Califòrnia on va gravar el seu primer àlbum Flex-Able i va tocar amb altres grups. El 1985 va substituir Yngwie Malmsteen com a guitarrista solista a la banda Alcatrazz, amb els quals va gravar l'àlbum Disturbing the Peace. Més tard, l'any 1985, va entrar a la formació de l'ex-cantant de Van Halen Dave Lee Roth per gravar els àlbums Eat 'em and Smile i Skyscraper. Després, el 1990 Vai va substituir al guitarrista Adrian Vandenberg a la banda britànica Whitesnake, després que Vandenberg hagués de ser operat per una malaltia als nervis del canell just abans de la gravació del disc Slip of the Tongue.
Steve Vai continua fent gires regularment avui en dia, bé sigui amb la seva pròpia banda o amb el que una vegada va ser el seu professor Joe Satriani dins de la formació anomenada G3.
És un guitarrista que ha aportat la seva música en bona quantitat de pel·lícules; Dudes, Bill & Ted's Bogus Journey i Ghosts of Mars. També va aparèixer a Crossroads, en un duel amb l'actor Ralph Macchio, la guitarra del qual va ser doblada pel mateix Vai.
Grava les seves creacions en dos estudis; The mother ship i The harmony hut. Hi combina la seva signatura particular de guitarra amb una quantitat considerable d'efectes.
Vai està casat i té 2 nens, Julian Angel i Fire, amb Pia Maiocco, la baixista que va formar el grup Vixen.
Com a passatemps es coneix que té una gran afició a les abelles, tanta que els seus insectes produeixen una mel que Vai ven per a la fundació makeanoise.com.
Vai té la seva pròpia línia de guitarres, la sèrie JEM d'Ibanez.
Va rebre un Grammy l'any 1991.

## Discografia

* Flex-Able (1984)
* Flex-Able Leftovers (1984)
* Passion and Warfare (1990)
* Sex and Religion (1993)
* Alien Love Secrets (1995)
* Fire Garden (1996)
* The Ultra Zone (1999)
* The Seventh Song (2000)
* Alive In An Ultra World (2001)
* The Elusive Light and Sound, volume 1 (2002)
* The Infinite Steve Vai: An Anthology (2003)
* Real Illusions: Reflections (2005)
* Sound Theories (2007)
* The Story of Light (2012)
* Modern Primitive (2016)
* Inviolate (2022)

## Enllaços externs

* Steve Vai's homepage
* Steve Vai Photos backstage live & more Arxivat 2021-03-23 a Wayback Machine.
* Ibanez JEM series Arxivat 2005-03-07 a Wayback Machine.
# Steve Wooddin

Steve Wooddin (Birkenhead, 16 de gener de 1955) fou un futbolista neozelandès, nascut a Anglaterra, de la dècada de 1980.
A Anglaterra destacà al Tranmere Rovers FC de Birkenhead. El 1977 es traslladà a Nova Zelanda, i jugà a diversos clubs neozelandesos i australians, com Dunedin City, South Melbourne FC, o Christchurch United.
Fou internacional amb la selecció de futbol de Nova Zelanda amb la qual participà a la Copa del Món de futbol de 1982.

## Referències

* ↑ «Australian Player Database». OzFootball. [Consulta: 3 setembre 2008].
* ↑ Steve Wooddin a National-Football-Teams.com (anglès)
* ↑ «A-International Appearances – Overall». The Ultimate New Zealand Soccer Website. Arxivat de l'original el 7 d'octubre 2008. [Consulta: 25 juliol 2008].
* ↑ «A-International Scorers – Overall». The Ultimate New Zealand Soccer Website. Arxivat de l'original el 13 de febrer 2012. [Consulta: 25 juliol 2008].
# Síbia estriada

La síbia estriada (Actinodura souliei) és una espècie d'ocell de la família dels leiotríquids (Leiothrichidae) que habita als sotaboscs del sud-oest de la Xina i nord del Vietnam.

## Referències

* ↑ «Síbia estriada». Cercaterm. TERMCAT, Centre de Terminologia. Rev. 20/12/2021(català)
# Excursion Inlet

Excursion Inlet és una concentració de població designada pel cens dels Estats Units a l'estat d'Alaska. Segons el cens del 2000 tenia 10 habitants.

## Demografia

Segons el cens del 2000, Excursion Inlet tenia 10 habitants, 8 habitatges, i 2 famílies La densitat de població era de 0,1 habitants/km².
Per edats la població es repartia de la següent manera: un 0% tenia menys de 18 anys, un 0% entre 18 i 24, un 30% entre 25 i 44, un 20% de 45 a 60 i un 50% 65 anys o més.
L'edat mediana era de 60 anys. Per cada 100 dones hi havia 400 homes. Per cada 100 dones de 18 o més anys hi havia 400 homes.
La renda mediana per habitatge era de 16.250 $ i la renda mediana per família de 10.000 $. Els homes tenien una renda mediana de 38.750 $ mentre que les dones 0 $. La renda per capita de la població era de 18.188 $. Aproximadament el 50% de les famílies i el 25% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 «Fact Sheet- Excursion Inlet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
* ↑ «Geographic Comparison Table- Excursion Inlet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Tala (Rússia)

Tala - Тала (rus) - és un poble al districte de Batagai. de la república de Sakhà (Rússia) que el 2018 tenia un habitant.

## Referències

* ↑ «Верхоянский улус (район)». Arxivat de l'original el 2019-11-03. [Consulta: 3 ноября 2019].